מוניטין מעולה של אמינות ושמירת ערך היה מעולם מנת חלקה של סוזוקי סוויפט. אבל הדור החמישי שלה, שהוצג ב-2017, מביא איתו הרבה יותר מזה. העיצוב שובב ושמח, ויש גם אפשרות לצביעת גג בגוון שונה; רשימת האבזור עשירה והסוויפט בהחלט מרגישה מודרנית - על אף מחסור בולט במערכות בטיחות אקטיביות, מה שפוגע בציוני הריסוק. המשקל העצמי של הסוויפט נמוך משמעותית מבעבר, ויחד עם כיול מתלים מחודש מתקבלת מכונית שמחה, מהנה וגם נוחה במידה סבירה. המנוע, בנפח 1.25 ליטרים, זהה למנוע שמותקן בסוזוקי בלנו וסוזוקי איגניס. הביצועים שלו בסך הכל טובים על אף הנפח הקטן, וצריכת הדלק מצוינת. סוזוקי סוויפט מצליחה לשמור על האופי שלה, גם במרוצת השנים וההתפתחות הטכנולוגית.
בשורה התחתונה: סוזוקי סוויפט היא מכונית קטנה, מאובזרת, חסכונית ויעילה.
באיחור קל, סוזוקי מביאה את המתמודדת שלה לזירה הכי לוהטת של קיץ 2012. מבחן דרכים לסוזוקי סוויפט הידנית - קניה מנצחת?
סוזוקי סוויפט מצויידת ב-6 כריות אויר ובמערכת מובילאיי בהתקנה מקומית, ללא מערכות בטיחות אקטיביות. המכונית זכתה בציון של 3 כוכבים מתוך 5 במבחן ריסוק פומבי של EuroNCAP.
זהו הדור הרביעי של סוזוקי סוויפט, אשר הוצג בתחילת שנת 2017 והגיע לישראל בחודש יולי באותה שנה. הדור השלישי של סוזוקי סוויפט הושק בעולם בשנת 2010. הדור הראשון נמכר בין השנים 2003-1988, ואילו הדור השני שווק בין השנים 2006-2010.